รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ๒/๒๕๖๐  
วันอังคารที่ ๗ กุมภาพันธ์ พ.ศ. ๒๕๖๐ เวลา ๑๕.๒๕ น.
ณ ห้องเรียนคุณภาพโรงเรียนคลองลานวิทยา

ประธานการประชุม	นายสมชาย     อังสุโชติเมธี	ผู้อำนวยการโรงเรียนคลองลานวิทยา
ผู้ประชุม	        	๗๙   คน
ผู้มาประชุม	   	๗๓  คน
ผู้ไม่มาประชุม	             ๖   คน 	ได้แก่	
			   ๑. นายสำราญ 	ศรเลี่ยมทอง	ไปราชการ
			   ๒. นายกฤษณะพงศ์	จำรัส		ไปราชการ
			   ๓. นางสาวเครือวัลย์	ปัญญา		ลาป่วย
			   ๔. นางสาวสุทธิชา	ประสิทธิ์กสิกรณ์	ลากิจ
			   ๕. นางปฐมรัตน์	จำรัส		ขออนุญาตไปจัดสถานที่ ณ วัดไพรสณฑ์ฯ
			   ๖. นายสมานชัย	สุทา		ขออนุญาตไปจัดสถานที่ ณ วัดไพรสณฑ์ฯ

ผู้ร่วมประชุม  นักศึกษาฝึกประสบการณ์ฯ  จำนวน ๑ คน 

ระเบียบวาระที่ ๑ เรื่องที่ประธานแจ้งให้ทราบ
  อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนกุมภาพันธ์ จำนวน 
๑๐ คน ดังนี้  นายชลอ  สระทอง  นางสาวลำดวน  ไชยสอาด  นางละเอียด  โชติน้อย  นางพิมพ์ลฎา  นนทะภา  นางสาวศรัณย์พร  ฟุ้งธานีรัตน์  นายเอกพันธุ์  ทิพย์นาวา  นายศุภชัย  แก้วขาว  Mr. Rob Derex P. Paredes
นางสาวเสาวนีย์  ศรีวิชัยลำพรรณ  และนางเพลี่ยว  ปิยวงศ์
	            ๑.๑ แนะนำบุคลากรใหม่  โรงเรียนคลองลานวิทยายินดีต้อนรับข้าราชการครูบรรจุใหม่ จำนวน ๒ คน ได้แก่ นางสาวพิมพ์ชนก  ปัญญากา  ครูผู้ช่วย วิชาเอกฟิสิกส์  และนางสาวรริชา  ชาติวงษ์  ครูผู้ช่วย วิชาเอกคณิตศาสตร์
  ๑.๒ ขอแสดงความยินดีกับบุคลากรที่ได้เข้ารับปริญญา  ขอแสดงความยินดีกับบุคลากรของ
โรงเรียนที่ได้เข้ารับพระราชทานปริญญามหาบัณฑิต  จำนวน ๒ คน ได้แก่ นายชัชชวรรษณ์  เพ็ชรแก้ว
เมื่อวันที่ ๒๒ มกราคม ๒๕๖๐ จากมหาวิทยาลัยพิษณุโลก ณ จังหวัดพิษณุโลก  และนางสาวนลินี  พิลึก  เมื่อวันที่ ๕ กุมภาพันธ์ ๒๕๖๐  จากมหาวิทยาลัยนอร์ทเทิร์น  ณ จังหวัดตาก
  ๑.๓ การสอบ O-NET ชั้น ม.๖  นักเรียนชั้น ม.๖ จะสอบ O-NET ในวันที่ ๑๘-๑๙ กุมภาพันธ์ 
๒๕๖๐  ในการนี้ โรงเรียนจัดหาติวเตอร์มาติวฯ ให้กับนักเรียน ม.๖ ตั้งแต่วันที่ ๖-๑๐ กุมภาพันธ์ ๒๕๖๐ และในสัปดาห์หน้าจะให้นักเรียนทำข้อสอบ Pre- O-NET 
		        วันที่ ๑๗ กุมภาพันธ์ ๒๕๖๐  เวลา ๑๓.๐๐ น. ขอเชิญคณะครูที่เป็นกรรมการคุมสอบ 
O-NET ชั้น ม.๖ เข้าร่วมการประชุมเพื่อรับฟังคำชี้แจงจากเจ้าหน้าที่จัดสอบฯ
  ๑.๔ การสอบวัดผลสัมฤทธิ์ชั้น ม.๑ และ ม.๒ ของ สพม. ๔๑  ในวันที่ ๒๘ กุมภาพันธ์ ๒๕๖๐ 
จะจัดสอบวัดผลสัมฤทธิ์ทางการเรียนของนักเรียนชั้น ม.๑ และ ม.๒ ในทุกรายวิชา โดยใช้ข้อสอบกลางจาก สพม.๔๑
  ๑.๕ การเตรียมรับสมัครนักเรียนใหม่ ปีการศึกษา ๒๕๖๐  โรงเรียนจะเปิดรับสมัครนักเรียน
ห้องเรียน MEP ในวันที่ ๒๐-๒๔ กุมภาพันธ์ ๒๕๖๐ และชั้น ม.๑,ม.๔ และ ปวช.๑  ในวันที่ ๒๗-๓๑ มีนาคม ๒๕๖๐  
		  ๑.๖ โครงการอบรมปรับเปลี่ยนพฤติกรรมนักเรียน  งานกิจการนักเรียนจะนำนักเรียนที่มาโรงเรียนสาย ทะเลาะวิวาท และนักเรียนกลุ่มที่มีพฤติกรรมเสี่ยงเข้าอบรมปรับเปลี่ยนพฤติกรรม  ในวันที่ ๒๓-๒๕ กุมภาพันธ์ ๒๕๖๐  ณ อุทยานแห่งชาติคลองลาน
  ๑.๗ ห้องน้ำบริเวณโรงอาหาร  จะเปิดห้องน้ำบริเวณด้านล่างโรงอาหารให้นักเรียนหญิงใช้ จำนวน 
๒ ห้อง โดยจะเปิดให้เริ่มใช้ในสัปดาห์หน้าเป็นต้นไป
  ๑.๘ การเฝ้าระวังเหตุทะเลาะวิวาท  เนื่องจากมีนักเรียนทะเลาะวิวาทกันในเวลาเรียนซึ่งเป็นชั่วโมง
สอนแต่ปรากฏว่าครูไม่อยู่ในห้องสอน  ดังนั้น จึงขอให้ครูอย่าทิ้งชั่วโมงสอนและเป็นช่วงที่ใกล้จะปิดภาคเรียนจึงขอให้คณะครูช่วยกำกับ ดูแลนักเรียนมิให้เกิดการทะเลาะวิวาทกัน
  ๑.๙ วันเกิดพระครูปัญญาสัตติคุณ  เนื่องด้วยในวันที่ ๙ กุมภาพันธ์ ๒๕๖๐ เป็นวันเกิดของพระครู
ปัญญาสัตติคุณ  เจ้าอาวาสวัดไพรสณฑ์รัตนาราม ดังนั้น วัดไพรสณฑ์ฯ จึงขอความอนุเคราะห์บุคลากรตกแต่งสถานที่ เพื่อจัดงานมุทิตาจิตต่อพระครูปัญญาสัตติคุณ  
                             ในการนี้ บุคลากรที่ไปจัดสถานที่ขอให้ฝากชั่วโมงสอน

ระเบียบวาระที่ ๒ รับรองรายงานการประชุมครั้งที่ ๑/๒๕๖๐
                       ที่ประชุมมีมติ รับรอง

ระเบียบวาระที่ ๓ เรื่องเสนอเพื่อทราบ
 ๓.๑ งานที่เกี่ยวข้องกับกลุ่มบริหารวิชาการ
	       ๕.๑.๑ ขอขอบคุณคณะครูที่สอนติวให้นักเรียนชั้น ม.๓ และ ม.๖ ในช่วงเวลา 
๐๘.๐๐-๐๘.๓๐ น. 
                     ๕.๑.๒ การประเมินครูผู้ช่วย  โรงเรียนจะประเมินครูผู้ช่วยคนละ ๘ ครั้ง และต้องเสร็จสิ้น
ภายในเดือนกุมภาพันธ์นี้
                            ๕.๑.๓ งานแนะแนวจะออกแนะแนวการศึกษาต่อระดับชั้น ม.๑ ในโรงเรียนคลองลานวิทยา เขตอำเภอคลองลานและอำเภอปางศิลาทอง  โดยขอให้นายเอก  วิวัฒน์พงษ์  ไปร่วมการแนะแนวด้วยเพื่อชี้แจงขั้นตอนการกรอกใบสมัครและการปริ้นท์ใบสมัคร
                            ๕.๑.๔ ในวันที่ ๙ กุมภาพันธ์ ๒๕๖๐ ขอเชิญคณะกรรมการคัดเลือกหนังสือเรียนเข้าร่วมการประชุมเพื่อคัดเลือกหนังสือเรียน ณ ห้องประชุมวิชาการ  และขอให้หัวหน้ากลุ่มสาระการเรียนรู้ทุกกลุ่มสาระนำมติที่ประชุมของกลุ่มสาระฯ ตนเองไปด้วยเพื่อแนบให้ภาคี ๔ ฝ่ายพิจารณา
๕.๑.๕ ในวันที่ ๑๐ กุมภาพันธ์ ๒๕๖๐ ขอเชิญคณะกรรมการคัดเลือกนักเรียนที่มีศักยภาพ
เข้าศึกษาต่อ ม.๔ และ ปวช.๑  ในชั่วโมงคุณธรรม  ณ ห้องประชุมวิชาการ
๕.๑.๖ ขอขอบคุณคณะครูที่ส่ง Test Blueprint ครบทุกคน และขอให้คณะครูออกข้อสอบ
ปลายภาคให้ตรงกับ Test Blueprint  ส่งภายในวันที่ ๒๘ กุมภาพันธ์ ๒๕๖๐ 
๕.๑.๗ งานโลกวิชาการ  จะจัดในวันที่ ๒ มีนาคม ๒๕๖๐  รายละเอียดจะแจ้งให้หัวหน้า
กลุ่มสาระฯ ทราบ หลังจากประชุมในวันที่ ๙ กุมภาพันธ์ ๒๕๖๐
๕.๑.๘ ขอให้คณะครูส่งกำหนดการสอนด้วย เพราะให้ส่งตั้งแต่ภายในวันที่ ๓๑ มกราคม 
๒๕๖๐ แล้ว
๕.๑.๙ วันที่ ๑๖ กุมภาพันธ์ ๒๕๖๐ จะทำการทดสอบนักเรียนชั้น ม.๖ ด้วยข้อสอบ
Pre-O-net  ใน ๕ สาระหลัก โดยจะคัดเลือกข้อสอบวิชาละ ๑๐ ข้อ รวมข้อสอบทั้งหมดจำนวน ๕๐ ข้อ
๕.๑.๑๐ ขอให้ครูผู้สอนปล่อยนักเรียนให้ตรงเวลา เพราะพบว่าครูผู้สอนปล่อยนักเรียนก่อน
เวลา และครูที่ไปราชการให้ฝากงานไว้ด้วยนักเรียนจะได้ไม่นั่งเล่นหรือไปโรงอาหาร
           ๓.๒ งานที่เกี่ยวข้องกับกลุ่มบริหารทั่วไป
	       ๕.๒.๑ การออกกำลังกายยังดำเนินการอยู่ บุคลากรบางคนอาจจะไม่ถนัดเต้นแอโรบิก
ก็สามารถออกกำลังกายด้วยวิธีอื่นได้
       ๕.๒.๒ กลุ่มบริหารทั่วไปได้ประชุมคณะทำงานที่เกี่ยวข้องเพื่อที่จะลดจำนวนขยะในโรงเรียน 
และได้นำข้อสรุปเสนอต่อที่ประชุมฝ่ายบริหารแล้ว โดยมติดังนี้
			        ๑. ให้ครูที่ปรึกษาแจ้งนักเรียนในที่ปรึกษาของตนเองที่นำอาหารมารับประทานที่โรงเรียนให้ใส่กล่องพลาสติกหรือปิ่นโตเท่านั้นห้ามใส่ถุงพลาสติก
			      ๒. นักเรียนต้องรับประทานอาหารหรือขนมในบริเวณโรงอาหารเท่านั้นห้ามนำออกมารับประทานนอกเขตที่กำหนด มิเช่นนั้นนักเรียนจะถูกทำโทษโดยได้บัตรเหลืองเพื่อบำเพ็ญประโยชน์
		      ๓. การทำความสะอาดเขตรับผิดชอบ นักเรียนที่มาโรงเรียนช้าหรือสายจะไม่ได้ทำ
ความสะอาด เพราะฉะนั้นตั้งแต่สัปดาห์หน้าให้นักเรียนทำความสะอาดเขตรับผิดชอบในตอนเช้าและหลังเลิกเรียนและขอให้ครูที่ปรึกษาลงไปกำกับดูแลนักเรียนด้วย
		      ๔. กลุ่มบริหารงานทั่วไปจะเชิญวิทยากรมาให้ความรู้ในการกำจัดขยะ  
ในการนี้ ผู้อำนวยการฯ เปิดโอกาสให้คณะครูเสนอแนะแนวทางในการดำเนินการและป้องกันแก้ไข มีคณะครู
เสนอแนะแนวทางในการป้องกันแก้ไข ดังนี้
 	นายปกรณ์  วัฒนศิริ  เสนอแนะให้มีรางวัลในการทำความสะอาดของคณะสีโดยคณะสีใดทำความ
สะอาดได้ที่ ๑ จะสนับสนุนงบประมาณให้ในกิจกรรมกีฬาสี
	นายสมชาย  วุฒิพันธุ์  เสนอแนะให้รถรับส่งดูแลความสะอาดรอบๆ รถของตนเองด้วย เพราะ
นักเรียนจะนำขนมและน้ำมารับประทานแล้วทิ้งบริเวณรอบๆ รถรับส่ง
		นายสมชาย  กัลยาณธรรม  เสนอว่าการที่มีขยะจำนวนมากนั้นเพราะนักเรียนรับประทานอาหารได้ทั้งวัน เพราะร้านค้าขายอาหารให้นักเรียนได้ตลอดเวลา
		นางพรประภา  งามประดับเลิศ  สอบถามต่อที่ประชุมว่านักเรียนที่นำข้าวมารับประทานเองสามารถนำข้าวขึ้นไปบนอาคารเรียนได้หรือไม่
		นางพิมพ์ลฎา  นนทะภา  เสนอแนะว่าขยะนั้นส่วนใหญ่มาจากห่อขนมและลูกอมมากกว่าห่อข้าวของนักเรียน
		นางวันเพ็ญ  ศรเลี่ยมทอง  ชี้แจงว่าน้ำดื่มของโรงเรียนสามารถนำออกมานอกบริเวณที่กำหนดได้ และชี้แจงวิธีการใช้บัตรเหลือง โดยเมื่อคณะครูพบว่านักเรียนกระทำความผิดให้แจ้งชื่อนักเรียนที่ นางวันเพ็ญ  
ศรเลี่ยมทอง  แล้วนางวันเพ็ญ  ศรเลี่ยมทอง จะติดตามนักเรียนในการบำเพ็ญประโยชน์เอง โดยจะมีบัตรเหลืองใส่ไว้ในตะกร้าที่ห้องธุรการ
           ๓.๓ งานที่เกี่ยวข้องกับกลุ่มบริหารงบประมาณ/กลุ่มบริหารบุคคล
	                 ๕.๓.๑ การประกันอุบัติเหตุหมู่ ของ สก.สค. เบี้ยประกัน ๓๑๕บาท/ปี และ ๕๒๕ บาท/ปี 
ครูคนใดมีความประสงค์จะทำประกันฯ ให้สอบถามได้ที่นางสาวชัชญาภา  วงศ์กองแก้ว
                                ๕.๓.๒ การประเมินประสิทธิภาพประสิทธิผล  ขอให้บุคลากรส่งเอกสาร แผนการจัดการเรียนรู้ รายงานการพัฒนาตนเอง รายงานการปฏิบัติหน้าที่พิเศษ วิจัยชั้นเรียน และนิเทศการสอน  ในวันที่ ๙ มีนาคม ๒๕๖๐ เวลา ๐๙.๐๐-๑๒.๐๐ น. ณ ห้องเรียนคุณภาพ
       ๕.๓.๓ บุคลากรที่ยังไม่ได้ชำระเงินทำบุญงานฌาปนกิจศพ ขอให้นำมาชำระได้ที่ห้องการเงิน
                 ๕.๓.๔ รางวัลครูดีไม่มีอบายมุขประจำปีนี้ไม่มีหนังสือแจ้งมายังโรงเรียนแต่มีบุคลากรที่ติดตาม
ข่าวสารแล้วส่งเอกสารเจ้ารับการพิจารณาแล้วได้รับรางวัล  
 			     ดังนั้น หากบุคลากรคนใดมีความประสงค์จะขอรับรางวัลนี้ในปีถัดไปขอให้ติดตามข่าวสารได้ในช่วงประมาณเดือนสิงหาคม-กันยายน ๒๕๖๐
                 ๕.๓.๕ แจ้งยอดเงิน ดังนี้
     เงินบริจาคสร้างโรงอาหาร จำนวน ๒๑๕,๖๕๘.๗๒ บาท
			     เงินจากการจำหน่ายชิฟ จำนวน ๙๐,๔๒๔.๐๕ บาท
			     เงินจากการจำหน่ายน้ำดื่ม จำนวน ๒๑๑,๖๓๒.๑๐ บาท
			     เงินสวัสดิการ เป็นเงินสด จำนวน ๔๓,๓๒๖ บาท เงินคงค้างจำนวน ๑๔๗,๑๓๕ บาท  
		     เงินกองทุนลานทอง เป็นเงินสด จำนวน ๕๐,๖๔๐ บาท  เงินค้างจ่าย ๑๐,๔๒๐ บาท
          ๔.๔ งานที่เกี่ยวข้องกับกลุ่มงานกิจการนักเรียน
	      ๕.๔.๑ ขอขอบคุณครูที่ปรึกษาที่ดูแลนักเรียนในที่ปรึกษาให้มีความเป็นระเบียบเรียบร้อย 
	      ๕.๔.๒ มีนักเรียนพัวพันคดียาเสพติด จำนวน ๑ คน ได้มอบหมายให้นายไพทูลย์  เถาตะมะ 
ติดตามเรื่องแล้ว
		        ๕.๔.๓  งานหัวหน้าระดับชั้นและครูที่ปรึกษาได้ออกคำสั่งแต่งตั้งครูที่ปรึกษาเพิ่มเติม ดังนี้
				๑. นางสาวรริชา  ชาติวงษ์  เป็นครูที่ปรึกษานักเรียนชั้นมัธยมศึกษาปีที่ ๓/๗
๒. นางสาวพิมพ์ชนก  ปัญญากา  เป็นครูที่ปรึกษานักเรียนชั้นมัธยมศึกษาปีที่ ๖/๒
		        ๕.๔.๔ งานระบบดูแลนักเรียน  ได้รับแจ้งจากครูที่ปรึกษานักเรียนชั้นมัธยมศึกษาปีที่ ๔/๑ ว่ามีนักเรียนในที่ปรึกษาของตนที่ใช้ศาลากลางหมู่บ้านเป็นที่อาศัยนั้น  กลุ่มงานกิจการนักเรียนได้มอบหมายนายสมานชัย  สุทา  ประสานไปยังกาชาดจังหวัดกำแพงเพชรให้มาลงพื้นที่เพื่อให้ความช่วยเหลือต่อไป
		        ๕.๔.๕    โครงการอบรมปรับเปลี่ยนพฤติกรรมนักเรียน  งานกิจการนักเรียนจะนำนักเรียนเข้าอบรมปรับเปลี่ยนพฤติกรรม  ในวันที่ ๒๓-๒๕ กุมภาพันธ์ ๒๕๖๐  ณ อุทยานแห่งชาติคลองลาน
		        ๕.๔.๖ นักเรียนที่มาช่วยนายปกรณ์  วัฒนศิริ  เช็คนักเรียนมาสายนั้น กลุ่มงานกิจการนักเรียนจะจัดทำป้ายคล้องคอให้กับนักเรียนเพื่อที่คณะครูจะได้ทราบว่าเป็นนักเรียนที่ไม่ต้องไปเข้าร่วมกิจกรรมหน้าเสาธง	

ระเบียบวาระที่ ๔ เรื่องเสนอเพื่อพิจารณา
	  ๔.๑ การจัดกิจกรรมนิทรรศการวิชาการ  จะจัดในวันที่ ๒ มีนาคม ๒๕๖๐  ทำพิธีเปิด 
ณ หอประชุม  ใช้สถานที่จัดงาน ณ โดมอเนกประสงค์  บุคลากรคนใดมีความประสงค์ในเรื่องใดให้เสนอผ่านหัวหน้ากลุ่มสาระฯ เพื่อนำเข้าเสนอในการประชุมฯ ในวันที่ ๙ กุมภาพันธ์ ๒๕๖๐ 

ระเบียบวาระที่ ๕ เรื่องอื่นๆ
ผอ.สมชาย  อังสุโชติเมธี
ปัจฉิมนิเทศ วันที่ ๖ มีนาคม ๒๕๖๐
ตั้งแต่วันที่ ๘ กุมภาพันธ์ ๒๕๖๐ เป็นต้นไปขอให้ครูที่ปรึกษาเช็คนักเรียนเข้าร่วมกิจกรรมหน้าเสาธงอย่าง
จริงจังดัวย
นักศึกษาวิชาทหาร ทำการฝึกภาคสนาม ณ ศฝ.นศท. มณฑลทหารบกที่ ๓๑ ค่ายจิรประวัติ จังหวัด
นครสวรรค์ ขอให้ครูผู้สอนเช็คเวลาเรียนให้กับนักเรียนด้วย
นายชัยวัธน์  จันทรสกุล
	ขอให้โรงเรียนทำท่อระบายน้ำหลังอาคารชั่วคราวด้วย
นายองอาจ  อินทร์แฟง
	เมื่อนักเรียนซื้อน้ำดื่มควรจะมีหลอดให้กับนักเรียนด้วย
	นักเรียนที่ไม่เข้าเรียนขอให้ครูผู้สอนทำบันทึกถึงฝ่ายวิชาการแล้วให้ฝ่ายวิชาการประสานมายังงานกิจการนักเรียนๆ จะติดตามนักเรียนที่ไม่เข้าเรียนให้
นางพรประภา  งามประดับเลิศ
	ขอขอบคุณคณะครูที่ร่วมฟังพระสวดอภิธรรมและร่วมงานฌาปนกิจศพมารดา เมื่อวันที่ ๑๒ มกราคม ๒๕๖๐  ณ วัดถ้ำเข้  อำเภอเดิมบางบวช  จังหวัดสุพรรณบุรี
	ถึงแม้นักเรียน ปวช. มีเหตุทะเลาะวิวาทและยาเสพติด แต่ขอคณะครูอย่ามองนักเรียน ปวช. ว่าเป็นนักเรียนไม่ดี เพราะเมื่อโรงเรียนจัดกิจกรรมนักเรียนกลุ่มนี้ก็ให้ความร่วมมือด้วยทุกครั้ง
นางจุฑามาศ  ไพฑูรย์
	ขอขอบคุณคณะครูที่ร่วมฟังพระสวดอภิธรรมและร่วมงานฌาปนกิจศพมารดา เมื่อวันที่ ๑๐ มกราคม ๒๕๖๐  ณ วัดโคกดอกไม้  อำเภอสรรค์บุรี  จังหวัดชัยนาท 


ปิดประชุมเวลา ๑๗.๓๐ น.

    					ลงชื่อ                        ผู้รับรองรายงานการประชุม
        	        				   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา



























  

วาระการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่ ......../๒๕๖๐  
วัน.......................................พ.ศ. ๒๕๖๐ เวลา ......................... น.
ณ ห้องโสตทัศนศึกษาโรงเรียนคลองลานวิทยา

